《弃竹夫人》
宋代·刘子翚

爱憎情易迁，感物思郁纡。
念昔未弃捐，尝侍君子居。
烦襟一披未，雅抱何清虚。
蹉跎怨时暮，凉德竟见疏。
飞霜皓中庭，枵然委墙隅。
的皪珠帏深。荧煌锦茵铺。
岂不怀旧恩，君心已非初。
当年纨扇谣，抱恨同区区。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。